<p>555 онд Монголын Жужан улс Түрэг хэлтэнд цохигдож хоёр хэсэг болон задарчээ.Нэг хэсэг нь ёвроп руу зугтаж Аварын хаант улс гэгч улсыг байгуулав.Харин нөгөө хэсэг нь Эргүнэ гүн гэдэг эргэн тойрондоо төмөр уул,хад чулуу ой модоор хүрээлэгдсэн тун давчуухан газар бөгөөд гадны хүн ороход маш бэрх хүний гар хүрээгүй газарт очиж нуугдаж амьдрах болжээ.Тэнд очсон Монгол ястангууд бол анхандаа хоёрхон ястан байсан бөгөөд Нохос,Хиад гэх 2 ястан бүлэг хүмүүсийн хамтаар очиж нутагласан байна.Эргүнэ Гүнд хэдэн зуун жил нуугдан амьдарсаар тоо толгой нь өсч олон овог аймгууд салбарлан гарсан ба нэрлэвэл БАЯД , ЧИНОС , ОЛХУНУД зэрэг олон аймаг гарчээ.Сүүлдээ жижиг давчуу газартаа багтахаа больж Хэдэн зуун жилийн дараа Эргүнэ гүнгээс гарчээ.Гэхдээ тэр үед тэднийг толгойлж удирдаж гарах хүн хэрэгтэй байсан ба тэр үед хамгийн нэр хүндтэй нь Чинос овгийн Бөртэ гэгч залуу эр байв.Эргүнэ гүнгийн Монголчууд Бөртэг чинос овгийн хүн болохоор нь Бөртэ чоно гэж нэрлэсээр сүүлдээ Бөртэ чоно гэдэг нэртэй болжээ.Бөртэ чоно Эргүнэ гүнгийн Монголчуудыг толгойлж гарч ирсэн ба тэр цагаас хойш эргүнэ гүнгээс гарч ирсэн олон овог аймгуудыг Дарлигин монголчууд гэж нэрлэх болжээ<br></p>