<p>Дугуй хүүхдээс илүү хайр татам бас нээлттэй элэгсэг хүүхэд гэж байхгүй. Дугуй хүүхэд эцэг эх болгоны баяр баясгалан байдаг. Бусдад хэрэгтэй байгаа зүйлийг өгдөг. Энэ нь тэднээс гарах хамтын ажиллагаа болон бусдад тусалж байгаа үйлдлээр илэрдэг. Тоглоом болон хувийн өмчөө найз нартайгаа сэтгэл харамгүй хуваалцдаг. Өөртөө үзэггүй үлдэж байлаа ч найздаа үзгээ өгөөд сууж байх тийм л хүүхэд. Уян зөөлөн болохоор санаа амарч болох мэт санагдаж болох юм. Гэтэл тийм биш гэдгийг бодолцох нь чухал. Тэдэнд анхаарал халамж тавьж байхгүй бол өөрсдөө биш ч бусдад эьгүй сэтгэгдэл төрүүлэхгүй гэсэн шалтгаанаар халтирах нь бий. Их нээлттэй хайр татам боловч тэд "жинхэнэ" өөрийгөө дотроо нууж байх нь бий. Тиймээс аль болох тэдэнтэй ярилцаж санаа бодлыг нь хуваалцзөв бурууг ялгахад залж чиглүлэх нь чухал юм.&nbsp; Болсон бүхнийг үнэнээр нь хэлдэг. Өөрийнх нь буруу байсан&nbsp; ч түүнийг үнэнээр нь хэлдэг. Шударга байдал нь өөрт нь таагүй нөхцлүүдийг бий болгож байгааг мэдэхдээ сэтгэлээр унадаг. Түгээмэл байдаг зан нь залхуу зан.&nbsp;<br></p>